open-index/open-wikipedia-markdown huggingface dataset:
การป้องกันกำแพงเมืองจีน

**การป้องกันกำแพงเมืองจีน** (; 1 มกราคม ค.ศ. 1933 — 31 พฤษภาคม ค.ศ. 1933) เป็นการทัพระหว่างกองทัพของ สาธารณรัฐจีนกับจักรวรรดิญี่ปุ่น ซึ่งเกิดขึ้นก่อนสงครามจีน-ญี่ปุ่นครั้งที่สองจะเริ่มอย่างเป็นทางการในปี ค.ศ. 1937 มันเป็นที่รู้จักในญี่ปุ่นคือ **ปฏิบัติการเนกกะ** () และในหลายแหล่งที่มาในภาษาอังกฤษได้เรียกว่า **ยุทธการที่โฮเปครั้งที่หนึ่ง** (**First Battle of Hopei**)

ในช่วงการทัพ ญี่ปุ่นได้ประสบความสำเร็จในการเข้ายึดครองจักหวัดเร่อเห่อของมองโกเลียในจากขุนศึกชาวจีน จาง เสฺวเหลียง และผนวกมันเข้ากับรัฐหุ่นเชิดที่เพิ่งก่อตั้งใหม่ของหมั่นโจวกั๋ว จากชายแดนทางใต้ขยายไปยังถึงกำแพงเมืองจีน

หมวดหมู่:ยุทธการในสงครามจีน–ญี่ปุ่นครั้งที่สอง
คิงเคอโลม

**จิงเฆอลอม** () เป็นเทศบาลที่อยู่ทางตะวันตกเฉียงใต้ที่สุดของมณฑลลิมเบิร์กในประเทศเบลเยียม มีประชากรราว 8,000 คน ทางเหนือของคิงเคอโลมมีพื้นที่ติดต่อกับซินต์-เตรยเดิน ส่วนทางตะวันออกเฉียงเหนืออยู่ติดกับเฮียร์ส

## แหล่งข้อมูลอื่น

* เว็บไซต์อย่างเป็นทางการของจิงเฆอลอม 

หมวดหมู่:เมืองในจังหวัดลิมบืร์ค (ประเทศเบลเยียม)
กูติ เอสปาดัส ยูนิออร์

**กูติ เอสปาดัส ยูนิออร์** (Guty Espadas Jr.) หรือกุสตาโบ เอสปิโนซา เอสปาดัส ยูนิออร์ นักมวยสากลชาวเม็กซิโก เกิดเมื่อ 2 กันยายน พ.ศ. 2517 ที่เมืองเมริดา รัฐยูกาตัง ประเทศเม็กซิโก สถิติการชก 53 ครั้ง ชนะ 45 (น็อค 28) แพ้ 8

## เกียรติประวัติ

* แชมป์ WBC Continental Americas รุ่นเฟเธอร์เวท
** ชิง 13 ธันวาคม 2540 ชนะคะแนน เฮกเตอร์ ฮาเวียร์ มาริเกวซ ที่ เม็กซิโก
** ป้องกันแชมป์ครั้งที่ 1, 14 กุมภาพันธ์ 2541 ชนะน็อค มานูเอล ชาเวซ ยก 10 ที่เม็กซิโก
* แชมป์โลกรุ่นเฟเธอร์เวท WBC
** ชิง 14 เมษายน 2543 ชนะคะแนนโดยเทคนิค หลุยส์ ซีโต้ เอสปิโนซา ที่ เม็กซิโก
** ป้องกันแชมป์ครั้งที่ 1, 23 มิถุนายน 2543 ชนะคะแนน เวทย์ ศักดิ์เมืองแกลง ที่ เม็กซิโก
** เสียแชมป์ 17 กุมภาพันธ์ 2544 แพ้คะแนน อีริก โมราเลส ที่ สหรัฐ
* แชมป์ WBC Continental Americas รุ่นเฟเธอร์เวท
** ชิง 16 พฤศจิกายน 2545 ชนะคะแนน คลาเรนซ์ อดัมส์ ที่ สหรัฐ
** เสียแชมป์ 3 ธันวาคม 2547 แพ้น็อค ร็อกกี้ ฮัวเรซ ยก 2 ที่ สหรัฐ
* แชมป์ WBC Mundo Hispano รุ่นเฟเธอร์เวท
** ชิง 28 กรกฎาคม 2550 ชนะน็อค มอยเซส เปเรซ ยก 11
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นเฟเธอร์เวท WBC เมื่อ 20 กุมภาพันธ์ 2553 แพ้คะแนน เอลิโอ โรฮาส ที่สหรัฐ

## อ้างอิง
* สถิติการชก boxrec.com  
หมวดหมู่:นักมวยสากลชาวเม็กซิโก
หมวดหมู่:แชมป์โลก WBC
หมวดหมู่:บุคคลจากรัฐยูกาตัน
ถนนประชาธิปก

thumb|ถนนประชาธิปก
thumb|ถนนประชาธิปก มองจากวงเวียนใหญ่
**ถนนประชาธิปก** () เป็นถนนสายสำคัญในพื้นที่เขตธนบุรี กรุงเทพมหานคร โดยมีจุดเริ่มต้นจากวงเวียนใหญ่ ตรงไปทางทิศตะวันออกเฉียงเหนือในพื้นที่แขวงหิรัญรูจี ผ่านทางแยกบ้านแขก (ตัดกับถนนอิสรภาพ) และเข้าพื้นที่แขวงวัดกัลยาณ์ ข้ามคลองสมเด็จเจ้าพระยา ผ่านวงเวียนเล็ก (ตัดกับถนนอรุณอมรินทร์และถนนสมเด็จเจ้าพระยา) หลังจากนั้นถนนจะแยกออกเป็นสามทาง ทางแรกมุ่งหน้าข้ามสะพานพระปกเกล้า เชื่อมกับถนนจักรเพชรในพื้นที่แขวงวังบูรพาภิรมย์ เขตพระนคร และทางที่สองมุ่งหน้าข้ามสะพานพระพุทธยอดฟ้า เชื่อมกับถนนตรีเพชรในพื้นที่แขวงวังบูรพาภิรมย์ เขตพระนคร และทางที่สามมุ่งวัดประยุรวงศาวาสวรวิหาร ไปสิ้นสุดที่ใต้สะพานพระพุทธยอดฟ้าโดยมีแนวถนนที่ต่อเนื่องไปคือถนนพญาไม้ในพื้นที่แขวงสมเด็จเจ้าพระยา เขตคลองสาน ระยะทางจากวงเวียนใหญ่ถึงสะพานพระปกเกล้ายาวประมาณ 900 เมตร และยังเป็นเส้นแบ่งการปกครองระหว่างเขตธนบุรี (ฝั่งขาเข้าเมือง) กับเขตคลองสาน (ฝั่งขาออกเมือง) ตั้งแต่วงเวียนใหญ่ถึงต้นสะพานพระพุทธยอดฟ้าอีกด้วย

[thumb|[วงเวียนใหญ่ เมื่อมองจากถนนฯ ]]
ถนนประชาธิปกเป็น "ถนนสายที่ 1" ในโครงการตัดและขยายถนน 11 สายในจังหวัดธนบุรีและจังหวัดพระนครเพื่อรองรับการก่อสร้างสะพานพระพุทธยอดฟ้า (สะพานปฐมบรมราชานุสรณ์) เมื่อปี พ.ศ. 2472 ในรัชสมัยพระบาทสมเด็จพระปกเกล้าเจ้าอยู่หัว เนื่องในโอกาสสถาปนากรุงรัตนโกสินทร์ครบ 150 ปีในปี พ.ศ. 2475 โดยพระราชกฤษฎีกาว่าด้วยการจัดซื้อที่ดินและอสังหาริมทรัพย์อย่างอื่น เพื่อตัดและขยายถนนฝั่งจังหวัดธนบุรีและจังหวัดพระนคร พ.ศ. 2473 ได้กำหนดแนวเส้นทางถนนสายที่ 1 ไว้ตั้งแต่เชิงสะพานพระพุทธยอดฟ้า ตัดกับถนนสายที่ 2 (ปัจจุบันคือถนนอรุณอมรินทร์และถนนสมเด็จเจ้าพระยา) ถนนสายที่ 3 (ปัจจุบันคือถนนอิสรภาพ) และถนนสายที่ 4 (ปัจจุบันคือถนนอินทรพิทักษ์และถนนลาดหญ้า) ไปจนถึงคลองดาวคะนอง

สมเด็จพระเจ้าบรมวงศ์เธอ กรมพระยาดำรงราชานุภาพ ทรงเสนอชื่อถนนสายที่ 1 ของโครงการนี้ถวายพระบาทสมเด็จพระปกเกล้าเจ้าอยู่หัวว่า "ถนนพระปกเกล้า" และ "ถนนประชาธิปก" เพื่อเป็นการเฉลิมพระเกียรติพระบาทสมเด็จพระปกเกล้าเจ้าอยู่หัว (พระนามเดิมคือสมเด็จพระเจ้าลูกยาเธอ เจ้าฟ้าประชาธิปกศักดิเดชน์) ที่ทรงพระกรุณาโปรดเกล้าฯ ให้สร้างสะพานพระพุทธยอดฟ้าข้ามแม่น้ำเจ้าพระยาและสร้างถนนเชื่อมจังหวัดธนบุรีกับจังหวัดพระนคร เมื่อพระองค์มีพระบรมราชวินิจฉัยแล้วได้โปรดเกล้าฯ พระราชทานชื่อถนนสายนี้ว่า **ถนนประชาธิปก** อย่างไรก็ตาม ภายหลังทางการได้เปลี่ยนชื่อโครงการถนนประชาธิปกช่วงวงเวียนใหญ่ถึงคลองดาวคะนองเป็น "ถนนสมเด็จพระเจ้าตากสิน"

## อ้างอิง

## แหล่งข้อมูลอื่น
*

ประชาธิปก
ประชาธิปก
หมวดหมู่:สถานที่ที่ตั้งชื่อตามพระนามของพระบาทสมเด็จพระปกเกล้าเจ้าอยู่หัว
ภาษาจ้วงได

**ภาษาจ้วงได** () มีผู้พูดทั้งหมด 120,200 คน พบในจีน 120,000 คน (พ.ศ. 2550) ทางตะวันออกเฉียงใต้ของมณฑลยูนนาน เขตปกครองตนเองของชาวจ้วงและชาวแม้วในเขตปกครองตนเองกว่างซีจ้วง พบในเวียดนาม 200 คน (พ.ศ. 2550) ในจังหวัดหล่าวกายทางภาคเหนือ จัดอยู่ในตระกูลภาษาขร้า-ไท กลุ่มกัม-ไท สาขาเบ-ไท สาขาย่อยไท-แสก จัดเป็นสำเนียงทางใต้ของภาษาจ้วง แต่ค่อนข้างต่างจากสำเนียงทางใต้อื่น ๆ ใกล้เคียงกับภาษาจ้วงนอง ผู้พูดภาษานี้ในจีนใช้ภาษาจีนกลางเป็นภาษาที่สอง 

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

จ้วงได
จ้วงได
ภาษาจ้วงหยงหนาน

**ภาษาจ้วงหยงหนาน** (Yongnan Zhuang) มีผู้พูดทั้งหมด 1,810,000 คน อยู่ในประเทศจีน1,800,000 คน (พ.ศ. 2543)  ทางตอนใต้ของเขตปกครองตนเองกว่างซีจ้วง และบางส่วนของมณฑลยูนนาน อยู่ในประเทศเวียดนามราว 10,000 คน (พ.ศ. 2543) ในจังหวัดกาวบั่ง ประมาณครึ่งหนึ่งพูดได้ภาษาเดียว จัดอยู่ในตระกูลภาษาขร้า-ไท กลุ่มกัม-ไท สาขาเบ-ไท สาขาย่อยไท-แสก เป็นสำเนียงทางใต้ของภาษาจ้วง ผู้พูดภาษานี้ในประเทศจีนจะใช้ภาษาจีนกลางในการติดต่อทางธุรกิจและทางราชการ

## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

จวงหยงหนาน
จวงหยงหนาน
อินเนเรอ ฟือรุง

**อินเนเรอ ฟือรุง** () เป็นคำที่อธิบายถึงรายละเอียดการออกแบบของกองทัพ ซึ่งเชื่อมโยงกับคำแถลงภารกิจของ "พลเมืองในเครื่องแบบ" (Staatsbürgers in Uniform) คำว่า **Innere Führung** ไม่มีคำจำกัดความอย่างเป็นทางการ มีเพียงคำอธิบายในระเบียบของกองทัพสหพันธ์สาธารณรัฐเยอรมัน Zentralen Dienstvorschrift der Bundeswehr ZDv 10/1 „Innere Führung”

## ข้อมูลเพิ่มเติม

### อ้างอิง

### หนังสือ
*Handbuch für Innere Führung, 1957
* Hans-Helmut Thielen: *Der Verfall der Inneren Führung. Politische Bewußtseinsbildung in der Bundeswehr*. Frankfurt a.M.: Europäische Verlagsanstalt, 1970.
* Carl-Gero von Ilsemann: *Die innere Führung in den Streitkräften*. Walhalla und Praetoria-Verlag, Regensburg 1981, ISBN 3-8029-6425-X
* Jürgen Groß: *Weiterentwicklung der Inneren Führung. Zwei Beiträge*. Hamburger Beiträge zur Friedensforschung und Sicherheitspolitik, Heft 130, Hamburg 2002
* Hans-Joachim Reeb/ Peter Többicke, *Lexikon Innere Führung*, Walhalla Verlag, 3. Auflage Regensburg 2003
* Angelika Dörfler-Dierken: *Ethische Fundamente der inneren Führung*. Sozialwissenschaftliches Institut der Bundeswehr, Strausberg 2005
* ZDv 10/1 „Innere Führung”, 2008 (PDF, 1,3 MB)

### แหล่งข้อมูลอื่น
*Kritischer Artikel von Oberstleutnant Jürgen Rose zu Konzept und Geschichte der inneren Führung 
*Konzeption der Inneren Führung
*Zentrum Innere Führung
*Positionspapiere der Kommission „Europäische Sicherheit und Zukunft der Bundeswehr” am IFSH 
*MGFA Militärgeschichtliches Forschungsamt "Die Innere Führung im Brennpunkt" 
* Dr. Jürgen Groß: Die Innere Führung der Bundeswehr. Ein Rück- und Ausblick

หมวดหมู่:วงศัพท์
ภาษาจ้วงหยาง

**ภาษาจ้วงหยาง** () มีผู้พูดทั้งหมด 870,000 คน (พ.ศ. 2543) ในประเทศจีน พบในเขตปกครองตนเองกว่างซีจ้วงและมณฑลยูนนาน มีในประเทศเวียดนามเช่นกัน แต่ไม่ทราบจำนวนแน่นอน อยู่ทางภาคเหนือบริเวณจังหวัดกาวบั่ง จัดอยู่ในตระกูลภาษาขร้า-ไท กลุ่มกัม-ไท สาขาเบ-ไท สาขาย่อยไท-แสก จัดเป็นสำเนียงทางใต้ของภาษาจ้วง ผู้พูดภาษานี้ในจีนจะพูดภาษาจีนกลาง ภาษาจีนผิง หรือภาษาจีนกวางตุ้งเป็นภาษาที่สอง

## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

จ้วงหยาง
จ้วงหยาง
รายชื่อธงในประเทศอียิปต์

ตารางข้างล่างนี้แสดง**ธง** ที่ใช้ในประเทศสาธารณรัฐอาหรับอียิปต์ อ่านเพิ่มเติมที่หัวข้อธงชาติอียิปต์

## ธงชาติ

## ธงประธานาธิบดี

ตลอดสมัยแห่งสาธารณรัฐ  ธงประจำตำแหน่งสำหรับประธานาธิบดีมีลักษณะอย่างเดียวกับธงชาติ แต่มีการเพิ่มรูปตราแผ่นดินรูปเหยี่ยวหรือนกอินทรีลงบนมุมซ้ายบนของธงอยู่เสมอ  ทั้งนี้ แม่ในรัฐธรรมนูญแห่งสาธารณรัฐอาหรับอียิปต์ มาตรา 150 จะบัญญัติว่าประธานาธิบดีมีฐานะเป็นผู้บัญชาการทหารสูงสุดแห่งกองทัพอียิปต์โดยตำแหน่ง  แต่ธงสำหรับตำแหน่งดังกล่าวได้มีการออกแบบให้ผิดจากธงของตำแหน่งประธานาธิบดี  กล่าวคือ เป็นธงแบบเดียวกับธงชาติ แต่มีรูปนกอินทรีแห่งศอลาฮุดดีนจับอยู่เหนือดาบคู่ไขว้  นอกจากนั้นผู้บัญชาการทหารสูงสุดแห่งกองทัพอียิปต์ยังมีธงสำหรับกองทัพบก กองทัพเรือ และกองทัพอากาศเป็นการเฉพาะอีกต่างหาก  ในเอกสารทางการทหารของอียิปต์กล่าวว่าการแสดงธงผู้บัญชาการทหารสูงสุดจะกระทำได้ก็ต่อเมื่อประธานาธิบดีเดินทางไปเยือนหน่วยทหาร  โดยการประดับธงนั้นจะต้องให้ธงชาติอยู่ตรงกลาง ธงประธานาธิบดีอยู่ทางด้านขวาของธงชาติ และธงผู้บัญชาการทหารสูงสุดอยู่ทางด้านซ้ายของธงชาติ

## ธงทหาร

## ธงสมัยราชวงศ์มูฮัมหมัดอาลี

## ธงอย่างไม่เป็นทางการ

## อ้างอิง

* 

## ดูเพิ่ม
* ตราแผ่นดินของอียิปต์
* บิลาดี บิลาดี บิลาดี

## แหล่งข้อมูลอื่น
* 

หมวดหมู่:สัญลักษณ์ของประเทศอียิปต์
อียิปต์
ราฟาเอล กอร์เรอา

**ราฟาเอล กอร์เรอา เดลกาโด** () (8 สิงหาคม ค.ศ. 1963 - ปัจจุบัน) เป็นอดีตประธานาธิบดีของประเทศเอกวาดอร์ เคยเป็นประธานสหภาพประชาชาติอเมริกาใต้ เขาเป็นนักเศรษฐศาสตร์โดยได้รับการศึกษาในหลายประเทศ เช่น เอกวาดอร์ เบลเยียม สหรัฐอเมริกา กอร์เรอาชนะการเลือกตั้งในปี พ.ศ. 2549 และเข้ารับตำแหน่งประธานาธิบดีในปี พ.ศ. 2550 

## ดูเพิ่ม
วิกฤตการณ์ในประเทศเอกวาดอร์ พ.ศ. 2553

หมวดหมู่:ประธานาธิบดีเอกวาดอร์
หมวดหมู่:นักการเมืองเอกวาดอร์
หมวดหมู่:นักเศรษฐศาสตร์ชาวเอกวาดอร์
แนต เทอร์เนอร์

**แนทแธนเนียล "แนต" เทอร์เนอร์** (; 2 ตุลาคม ค.ศ. 1800 — 11 พฤศจิกายน ค.ศ. 1831) เป็นทาสชาวอเมริกันซึ่งนำการกบฏของทาสในรัฐเวอร์จิเนีย เมื่อวันที่ 21 สิงหาคม ค.ศ. 1831 ซึ่งทำให้คนผิวขาวเสียชีวิต 56 คน และคนผิวดำเสียชีวิตมากกว่า 55 คน นับเป็นจำนวนผู้เสียชีวิตมากที่สุดที่เกิดขึ้นในการกบฏหนึ่งครั้งก่อนหน้าสงครามกลางเมืองอเมริกันในสหรัฐอเมริกาตอนใต้ เขาได้ผู้สนับสนุนมาจากเซาท์แธมป์ตันเคาน์ตี รัฐเวอร์จิเนีย เทอร์เนอร์ถูกพิพากษาว่ามีความผิด ถูกตัดสินประหารชีวิต หลังจากนั้น รัฐได้ประหารชีวิตคนผิวดำอีก 56 คน ซึ่งถูกกล่าวหาว่ามีส่วนร่วมกับกบฏทาสของเทอร์เนอร์ คนผิวดำอีกกว่าสองร้อยคนถูกเฆี่ยนตีและถูกสังหารโดยทหารชาวบ้านผิวขาวและม็อบที่ปฏิกิริยาต่อความรุนแรงที่เกิดขึ้น ในรัฐเวอร์จิเนียและรัฐทางใต้อื่น ๆ ได้มีการผ่านกฎหมายฉบับใหม่ไม่ให้การศึกษาแก่ทาสและคนผิวดำอิสระ จำกัดสิทธิในการชุมนุมและสิทธิพลเมืองแก่อิสรชนผิวดำ และกำหนดให้พระสอนศาสนาผิวขาวประจำอยู่ในการนมัสการพระเจ้าของคนผิวดำ

## ชีวิตช่วงต้น
แรกเกิด เจ้านายของเทอร์เนอร์บันทึกไว้เฉพาะเพียงชื่อเท่านั้น แนต ถึงแม้ว่าเขาอาจมีนามสกุลอยู่ภายใต้ชุมชนทาส ตามการปฏิบัติโดยทั่วไปในยุคนั้น คนผิวขาวมักจะเรียกถึงเขาโดยนามสกุลของเจ้านาย ซามูเอล เทอร์เนอร์ วิธีปฏิบัติดังกล่าวได้รับการใช้ต่อมาโดยนักประวัติศาสตร์ เทอร์เนอร์ทราบเพียงเล็กน้อยเกี่ยวกับภูมิหลังของบิดาเท่านั้น ผู้ซึ่งเชื่อว่าสามารถหลบหนีจากการเป็นทาสได้เมื่อเทอร์เนอร์ยังเป็นเด็กชาย เทอร์เนอร์อาศัยอยู่ใกล้ชิดกับย่าของเขา บริดเจ็ท ซึ่งเป็นทาสของซามูเอลอีกเช่นกัน ส่วนยายของเทอร์เนอร์เป็นหนึ่งใน Coromantee จากกานาในปัจจุบัน กลุ่มซึ่งเป็นที่รู้จักกันว่าเคยก่อกบฏทาสมาแล้ว เธอถูกจับตัวได้ในแอฟริกาขณะอายุได้ 13 ปี และถูกส่งตัวมาจากอเมริกา

เทอร์เนอร์ใช้ชีวิตในเซาท์แธมป์ตันเคาน์ตี รัฐเวอร์จิเนีย เขตที่อยู่อาศัยของคนผิวดำ

หมวดหมู่:ชาวอเมริกันเชื้อสายแอฟริกา
หมวดหมู่:ทาส
ประเทศญี่ปุ่นในเอเชียนเกมส์ 1958

ประเทศญี่ปุ่น ได้เข้าร่วมการแข่งขันกีฬาเอเชียนเกมส์ 1958 ซึ่งจัดเป็นครั้งที่ 3 ในระหว่างวันที่ 24 พฤษภาคม ถึง 1 มิถุนายน ค.ศ. 1958 (พ.ศ. 2501) ณ กรุงโตเกียว ประเทศญี่ปุ่น โดยหลังจากจบการแข่งขัน ญี่ปุ่นสามารถคว้าเหรียญทองมาได้มากเป็นอันดับที่ 1 คือ 67 เหรียญทอง 41 เหรียญเงิน และ 30 เหรียญทองแดง รวม 138 เหรียญ

## อ้างอิง

โตเกียว
ลีลา ดาวส์

**ลีลา ดาวส์** () เกิด 19 กันยายน พ.ศ. 2511 ใน โออาซากา ประเทศเม็กซิโก เป็นนักร้องชาวเม็กซิกันของเพลงดั้งเดิม เพื่อให้คุณมี ที่มีสไตล์เสียงร้องหลากหลายแนว ที่มีชื่อเสียงโด่งดังในอาชีพของ 
นอกจากเธอจะเป็นทั้งนักร้อง-นักแต่งเพลง เธอยังเป็นโปรดิวเซอร์เพลง เธอยังเป็นที่รู้จักในฐานะนักแปลความหมายของเพลง

ในรูปแบบ ดนตรี เขาอ้างว่ารากของเขาและเม็กซิกันที่ ชนพื้นเมืองของเม็กซิโก, เล่นเพลงต่างๆ ภาษา นอกเหนือจาก เพลง ภูมิภาค เม็กซิโก ขึ้นอยู่กับเสียงของ โออาซากา ดาวน์เริ่มมีชื่อเสียงหลังจากที่ปล่อยของ สตูดิโออัลบั้ม เปิดตัวครั้งแรกของ  *La Sandunga* ในปี พ.ศ. 2542 ซึ่งประสบความสำเร็จในเชิงพาณิชย์และการรับที่สำคัญบวก แต่การเปิดตัวเชิงพาณิชย์ในวงการเพลง สเปน  ใน พ.ศ. 2543 ด้วยอัลบั้ม *[[ต้นไม้ ชีวิต]]* และความสำเร็จระดับนานาชาติมาแตกหักใน พ.ศ. 2544 ใน *[[สาย]]* มีโอกาสในการชนะ รางวัลแกรมมี่ และผู้ชนะสองเวลาของ ละตินแกรมมี่

## ประวัติ
ลีลาเป็นลูกสาวของนักร้องคาบาเร่ต์ อานา และอัลเลน ดาวน์ ศาสตราจารย์ของโรงภาพยนตร์อเมริกันของมินนิโซตา เขาอาศัยอยู่ใน โออาซากา เม็กซิโกรวมทั้งในรัฐแคลิฟอร์เนียประเทศสหรัฐอเมริกาเป็นวัยรุ่นและเป็นผู้ใหญ่ใน รัฐมินนิโซตา เขาได้รับปริญญาในมานุษยวิทยาที่มหาวิทยาลัยมินนิโซตา ต่อมาทรงกลับไปยังเม็กซิโกซึ่งเขาจะเริ่มร้องเพลงในคลับของ โออาซากา และใน ฟิลาเดลเฟีย ด้วยการสนับสนุนของ เปาโล โคเฮน

## ผลงานเพลง
*พ.ศ. 2537: *การเสนอ*
*พ.ศ. 2539: *อาศัยอยู่กับ ลีลา ดาวส์
*[[พ.ศ. 2541]]: *จังหวะ*
*[[พ.ศ. 2542]]: *La Sandunga*
*[[พ.ศ. 2543]]: *ต้นไม้แห่งชีวิต*
*[[พ.ศ. 2544]]: *ชายแดน*
*[[พ.ศ. 2547]]: *เลือด*
*[[พ.ศ. 2549]]: *La Cantina*
*[[พ.ศ. 2550]]: *จิตวิญญาณ ลีลา ดาวส์*
*[[พ.ศ. 2551]]: *Ojo de Culebra*
*[[พ.ศ. 2554]]: *ซินส์แอนด์มิเรเคิลส์*

== อาชีพเป็นนักแสดงหญิง ==
ลีลา ดาวส์ มีเงินเดิมพันเล็ก ๆ ในภาพยนตร์เช่น *Fados*, *ฟรีด้า* และ *จนถึงหยดสุดท้ายหลังหัวใจเป็น*;  [[สารคดี]] ใน [[เพลงเม็กซิกัน]] ที่เกี่ยวข้องกับเลขยกกำลังที่แตกต่างกันของประเภท ปัจจุบัน ดาวส์ จะทำงานเกี่ยวกับองค์ประกอบและการเตรียมการสำหรับการดนตรี *น้ำเช่นช็อคโกแลตสำหรับ'', ตามหนังสือของ Laura Esquivel ซึ่งจะฉายรอบปฐมทัศน์ที่โรงละครสาธารณะ นิวยอร์ก และ บรอดเวย์ ในช่วงปลายปี พ.ศ. 2554 หรือต้นปี พ.ศ. 2555 และจะเข้าร่วมในการถ่ายทำภาพยนตร์ของ ภาพยนตร์อเมริกัน "Mariachi Gringo" ที่กำกับโดย Tom Gustafson ที่เธอทำงานร่วมนักแสดงหญิงเม็กซิกัน อะเดรีย บาร์ฮ, รูอิซเท เรซา และ นักแสดง แคนาดา ชอว์น แอชมอร์ ภาพยนตร์เรื่องนี้คาดว่าจะเปิดตัวในต้น พ.ศ. 2555

## อ้างอิง

## แหล่งข้อมูลอื่น
* ไลแลค ดาวน์ เว็บไซต์ส่วนตัว 

หมวดหมู่:นักร้องอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายเม็กซิโก
หมวดหมู่:ชาวอเมริกันเชื้อสายเยอรมัน
หมวดหมู่:บุคคลจากรัฐวาฮากา
การตั้งชื่อดาวแปรแสง

[thumb|200px|ดาวแปรแสง [วี 838 ยูนิคอร์น]]
**การตั้งชื่อดาวแปรแสง** () เป็นเกณฑ์การตั้งชื่อดาวแปรแสง ซึ่ง ณ ตอนนี้ เกณฑ์การตั้งชื่อมีดังนี้:
* ดาวซึ่งใช้อักษรกรีกตามการตั้งชื่อระบบไบเออร์แล้วจะไม่ต้องได้รับชื่อใหม่ (เช่น เอตา นกอินทรี)
* นอกเหนือจากนี้ ให้เริ่มจากอักษร อาร์ เรียงต่อไปด้วยเอส, ที, ยู... จนถึงแซด
* ตามด้วย อาร์อาร์, อาร์เอส, อาร์ที... จนถึงอาร์แซด, เอสเอส...จนถึงเอสแซด, ทีที...จนถึงทีแซด เป็นเช่นนี้ไปจนถึง แซดแซด
* ใช้เอเอ, เอบี, เอซี...เอแซด, บีบี...บีแซด, ไปเรื่อย ๆ จนถึงคิวแซด แต่ให้ยกเว้นอักษร เจ ทั้งตัวแรกและตัวหลัง
* สุดท้ายหลังจากที่ใช้การรวมกันของตัวอักษรโรมัน 334 ครั้ง ก็ให้เริ่มด้วย วี 335 และดำเนินต่อไปด้วย วี 336, วี 337... ไปเรื่อย ๆ
ตัวอย่างเช่น:
* ที วัว
* เอฟยู นายพราน
* วี 382 กระดูกงูเรือ
* วี 838 ยูนิคอร์น
***หมายเหตุ:*** การใช้ตัวอักษรแรกที่เป็นอักษรที่ไกลออกไปมากกว่าตัวที่สอง ซึ่งพูดได้ว่าดาวไม่สามารถมีชื่อว่า บีเอ, แซดดี, ดีบี ฯลฯ

## ประวัติ

ในช่วงกลางพุทธศตวรรษที่ 25 นักดาราศาสตร์ได้ค้นพบดาวแปรแสงเพียงไม่กี่ดวง จึงดูมีเหตุผลที่จะใช้อักษรละติน โดยการเริ่มจากตัวอาร์เพื่อไม่ให้สับสนกับการตั้งชื่อดาวตามสเปกตรัมดาวฤกษ์ (ณ ตอนนี้ถูกใช้ไม่บ่อยนัก) หรือการตั้งชื่อระบบไบเออร์โดยใช้อักษรละติน เกณฑ์การตั้งชื่อนี้ถูกพัฒนาโดยฟรีดริช วิลเฮ็ล์ม อาร์เกลันเดอร์ เชื่อกันว่าอาร์จแลนเดอร์เลือกใช้อักษรอาร์เพราะคำว่า *รูจ* () ในภาษาฝรั่งเศส และ*รอต* () ในภาษาเยอรมันล้วนหมายถึงสีแดง แต่ว่าคำพูดของอาร์จแลนเดอร์พิสูจน์ให้เห็นว่าความคิดนี้ผิด

ในปี พ.ศ. 2379 ขนาดตัวเอสยังถูกในกลุ่มดาวงูเท่านั้น แต่หลังจากนั้นก็มีการค้นพบดาวแปรแสงมากมานมหาศาล จนในที่สุด อักษรโรมันก็หมด จึงมีการใช้ตัวเลขแทน

## ดูเพิ่ม
* สารบัญแฟ้มดาวฤกษ์
* การตั้งชื่อดาวฤกษ์

หมวดหมู่:ดาวฤกษ์
หมวดหมู่:ดาวแปรแสง
หมวดหมู่:ดาราศาสตร์ดาวฤกษ์
หมวดหมู่:สารบัญแฟ้มดาวฤกษ์
รุ่นคนสร้างชาติ

***รุ่นคนสร้างชาติ*** เป็นสตูดิโออัลบั้มลำดับที่ 14 ของวงคาราบาว ออกวางจำหน่ายในปลายปี พ.ศ. 2537 ในรูปแบบซีดีและเทปคาสเซ็ท โดยเป็นอัลบั้มชุดแรกที่ออกในนามบริษัท *วอร์นเนอร์ มิวสิก ไทยแลนด์*  

## ประวัติ
หลังวง คาราบาว ออกอัลบั้มช้างไห้ ทางต้นสังกัด ดี-เดย์ เอ็นเทอร์เทนเมนท์ ได้เปลี่ยนชื่อเป็น วอร์นเนอร์ มิวสิก ไทยแลนด์ ขณะเดียวกัน แอ๊ด คาราบาว ได้ลาบวชอยู่ระยะหนึ่ง จึงกลับมาทำอัลบั้มเดี่ยวชุด *รอยคำรณ* และเริ่มทำอัลบั้มในนามวงเป็นลำดับที่ 14 โดยเป็นอัลบั้มชุดหนึ่งที่แอ๊ดปรากฏตัวร้องเพลงด้วยทรงผมที่ถูกโกนศีรษะจากการบวช

อัลบั้มชุดนี้มีบทเพลงที่ได้รับความนิยมอย่างมากคือเพลง *[[หลวงพ่อคูณ (เพลงของคาราบาว)|หลวงพ่อคูณ]]*  ซึ่งได้ พยัพ คำพันธุ์ เซียนพระมือหนึ่งของไทย มาร่วมแต่งเพลง 
 
นอกจากนี้ ยังมีเพลงที่แต่งขึ้นเพื่อสดุดีบุคคลสำคัญอีกสองท่าน ได้แก่ *20 ปี คาราวาน* โดยนำทำนองเพลง เซิ้งอีสาน ของวงดนตรีเพื่อชีวิต คาราวาน มาดัดแปลง  เนื้อร้องกล่าวถึงประวัติการเดินทางของวงคาราวาน และเพลง *[[จ่าง แซ่ตั้ง]]* เพื่อรำลึกถึงศิลปิน นักเขียนบทกวีรูปธรรม และจิตรกรภาพวาดนามธรรมคนแรกของไทย โดยแอ๊ดรับหน้าที่ร้องนำเกือบทั้งหมด 

จุดเด่นของอัลบั้ม คือ การบันทึกเสียงแบบแสดงสดทุกชิ้น โดยมีช่วงที่บรรเลงดนตรีแบบนอนสต็อป ได้แก่เพลง *ตาดี* และ *20 ปี คาราวาน* 

ชื่ออัลบั้ม รุ่นคนสร้างชาติ บ้างเรียกชื่อเป็น *"คนสร้างชาติ"* สังเกตจากขนาดและฟอนต์ของตัวพิมพ์หนังสือบนปกเทป

## รายชื่อเพลง

## สมาชิกภายในวง
# ยืนยง โอภากุล (แอ๊ด) :กีตาร์, ร้องนำ, ร้องประสาน
# อนุพงษ์ ประถมปัทมะ (อ๊อด):กีตาร์เบส, ร้องประสาน
# ลือชัย งามสม (ดุก) :คีย์บอร์ด, เปียโน, ร้องประสาน
# ชูชาติ หนูด้วง (โก้):กลอง, ร้องประสาน
# ขจรศักดิ์ หุตะวัฒนะ (หมี):กีตาร์, ร้องประสาน

## นักดนตรีอื่นที่ร่วมงาน
# แหม่ม, กล้วย, แอน :ร้องประสาน

## การดัดแปลง
* เพลง *หลวงพ่อคูณ* เป็นที่มาของการจัดคอนเสิร์ตปิดทองหลังพระ โดยมีแขกรับเชิญ และเหล่าศิลปินอินดี้จำนวนมาก ร่วมร้องเพลงของวงคาราบาว เนื่องในโอกาสที่ทางวงมีอายุครบ 15 ปี แสดงที่ อินดอร์ สเตเดียม หัวหมาก วันที่ 25 พฤษภาคม พ.ศ. 2539
* เพลง *คนสร้างชาติ* ถูกนำขับร้องอีกครั้งโดย เหล่าศิลปินในอัลบั้มพิเศษ มนต์เพลงคาราบาว ปี พ.ศ. 2550

## การจัดจำหน่าย

## อ้างอิง

## แหล่งข้อมูลอื่น
* คนสร้างชาติ ใน คาราบาว.เน็ต

## ดูเพิ่ม
* คาราบาว

หมวดหมู่:อัลบั้มเพลงของคาราบาว
หมวดหมู่:อัลบั้มเพลงไทยในปี พ.ศ. 2537
หมวดหมู่:อัลบั้มเพลงของค่ายวอร์นเนอร์ มิวสิค ไทยแลนด์
ฮอ นำฮง

[right|thumb|[ฮิลลารี คลินตัน และฮอ นำฮง ในนิวยอร์ก สหรัฐอเมริกา เมื่อวันที่ 28 กันยายน ค.ศ. 2009]]

สมเด็จอิสสรวิเทสปัญญา **ฮอ นำฮง** ( *โห ณำหุง*; เกิด 15 พฤศจิกายน ค.ศ. 1935 )  เป็นรองนายกรัฐมนตรีกัมพูชา รัฐมนตรีว่าการกระทรวงต่างประเทศกัมพูชา และกรรมการบริหารพรรคประชาชนกัมพูชา พรรครัฐบาลของกัมพูชาในปัจจุบัน ฮอ นำฮงดำรงตำแหน่งรัฐมนตรีต่างประเทศกัมพูชาอย่างยาวนานตั้งแต่ ค.ศ. 1990 ถึง 1993  และตั้งแต่ ค.ศ. 1998 จนถึงปัจจุบัน 

ฮอ นำฮงเกิดที่พนมเปญ จบการศึกษาด้านการทูต และไปศึกษาต่อด้านกฎหมาย ที่ปารีส ประเทศฝรั่งเศส  เริ่มรับราชการที่สถานเอกอัครราชทูตกัมพูชาประจำปารีสระหว่างปี ค.ศ. 1967 ถึง 1973 จากนั้นได้ดำรงตำแหน่งทูตกัมพูชาประจำกรุงอาบานา ประเทศคิวบา ระหว่างปี ค.ศ. 1973 ถึง 1975 

ในช่วงที่เขมรแดงปกครองกัมพูชาระหว่างปี ค.ศ. 1973 ถึง 1975 เขาถูกคุมขังอยู่ที่เรือนจำเบือง ตระเบก (Boeung Tra Bek) ในพนมเปญ  หลังการพ่ายแพ้ของเขมรแดงในปี 1980 ต่อเฮง สัมรินและกองทัพเวียดนาม ฮอ นำฮงได้เข้าร่วมรัฐบาลคอมมิวนิสต์ของนายกรัฐมนตรีแปน สุวัน ในตำแหน่งรัฐมนตรีช่วยว่าการกระทรวงต่างประเทศ  และไปดำรงตำแหน่งทูตกัมพูชาประจำกรุงมอสโก สหภาพโซเวียต ระหว่างปี 1982 ถึง 1989   และรัฐมนตรีว่าการกระทรวงต่างประเทศในปี 1991 ในรัฐบาลของฮุน เซน  จากนั้นได้ไปดูแลด้านการต่างประเทศ ในฐานะทูตกัมพูชาประจำกรุงปารีส ตั้งแต่ปี ค.ศ. 1993  

ตั้งแต่ปี ค.ศ. 1998 ฮอ นำฮงเดินทางกลับมารับตำแหน่งรัฐมนตรีว่าการกระทรวงต่างประเทศ จนถึงปัจจุบัน โดยได้รับแต่งตั้งให้ดำรงตำแหน่งรองนายกรัฐมนตรีด้วย ตั้งแต่ปี ค.ศ. 2004 

## เครื่องราชอิสริยาภรณ์
### เครื่องราชในพระราชอาณาจักร
* 80x80px เครื่องอิสริยยศพระราชาณาจักรกัมพูชา ชั้นมหาเสรีวัฒน์
* 80x80px เครื่องราชอิสริยาภรณ์มุนีสาราภัณฑ์ ชั้นมหาเสนา
### เครื่องราชจากต่างประเทศ
*  :
** พ.ศ. 2544 - 80x80px เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 
* :
**พ.ศ. 2554 - 80x80px เครื่องอิสริยาภรณ์แห่งชาติฝรั่งเศส ชั้นที่ 2

## อ้างอิง

หมวดหมู่:นักการเมืองกัมพูชา
หมวดหมู่:นักการทูตกัมพูชา
หมวดหมู่:บุคคลจากพนมเปญ
หมวดหมู่:ผู้ได้รับเครื่องราชอิสริยาภรณ์ ป.ช.
ไบรอัน โคเวน

**ไบรอัน โคเวน** () (เกิด 10 มกราคม พ.ศ. 2503) เป็นอดีตนายกรัฐมนตรีแห่งสาธารณรัฐไอร์แลนด์ ได้รับตำแหน่งตั้งแต่ 7 พฤษภาคม พ.ศ. 2551 จนถึง 9 มีนาคม พ.ศ. 2554 นอกจากนี้เขายังเป็นรัฐมนตรีกระทรวงต่างประเทศของไอร์แลนด์หลังจากรัฐมนตรีคนก่อนลาออก 

เมื่อวันที่ 22 มกราคม พ.ศ. 2554 โคเวนประกาศลาออกจากตำแหน่งหัวหน้าพรรค ฟิอันนา เฟล ซึ่งเป็นพรรครัฐบาล แต่จะยังทำหน้าที่นายกรัฐมนตรีต่อไปจนกว่าการเลือกตั้งทั่วไปครั้งใหม่จะเริ่มต้นในวันที่ 11 มีนาคม พ.ศ. 2554  ซึ่งถือเป็นครั้งแรกในประวัติศาสตร์การเมืองของไอร์แลนด์ที่นายกรัฐมนตรีไม่ได้ครองตำแหน่งผู้นำพรรครัฐบาล โดยการตัดสินใจของเขามีขึ้นภายหลังเผชิญวิกฤตการเมืองและความขัดแย้งในพรรคร่วมรัฐบาลมานานนับสัปดาห์ ขณะที่เขารอดพ้นการลงมติรับรองภาวะผู้นำแต่จำต้องลาออกจากตำแหน่งหัวหน้าพรรค หลังถูกกดดันเนื่องจากความล้มเหลวในการปรับคณะรัฐมนตรี

 
## อ้างอิง

หมวดหมู่:นักการเมืองไอริช‎
หมวดหมู่:นายกรัฐมนตรีไอร์แลนด์
หมวดหมู่:บุคคลจากเทศมณฑลอัฟฟาลี
คาเบียร์ เอร์นันเดซ

**คาเบียร์ เอร์นันเดซ** () อาจหมายถึง

*ฟรันเซสโก คาเบียร์ เอร์นันเดซ กอนซาเลซ นักฟุตบอลชาวสเปน
*คาเบียร์ เอร์นันเดซ บัลกาซาร์ หรือ ชีชารีโต นักฟุตบอลชาวเม็กซิโก
*คาเบียร์ เอร์นันเดซ กูเตียร์เรซ อดีตนักฟุตบอลชาวเม็กซิโก
*คาเบียร์ เอรนันเดซ ปาดียา นักมวยปล้ำชาวเม็กซิโก
เบเบ้

**เบเบ้** อาจหมายถึง
* ตีอาโก มานูเอล จีอัส กอร์เรยา นักฟุตบอลชาวโปรตุเกส
* ธันย์ชนก ฤทธินาคา ศิลปินนักร้องนักแสดงชาวไทย
เดวิด รอบินสัน

thumb|right|เดวิด รอบินสัน
**เดวิด มัวรีส รอบินสัน**(David Maurice Robinson)เกิดวันที่ 6 สิงหาคม ค.ศ 1965 เป็นนักกีฬาบาสเก็ตบอลที่รีไทร์แล้ว เล่นตำแหน่ง เซนเตอร์ (Center)ให้กับทีม ซานอันโตนิโอ สเปอร์ส(San Antonio Spurs) ตลอดชีวิตกาลเป็นนักกีฬา ซึ่งก่อนที่เขาจะเข้ามาเล่นในลีก เอ็นบีเอ เขาได้เข้ารับราชการทหารในสังกัด ทหารเรือ จึงเป็นที่มาของฉายาในขณะเล่นว่า "The Admiral" หรือ "พลเรือเอก"นั้นเอง เขาและเพื่อนร่วมทีมในตำแหน่งพาวเวอร์ ฟอร์เวิด ทิม ดังแคน(Tim Duncan)ถูกเรียกว่า "หอคอยคู่" ประจำทีม ชื่อของเขาได้รับเลือกให้เข้าไปอยู่ในหอเกียรติยศ ร่วมกับ ไมเคิล จอร์แดน (Micheal Jordan)แห่ง ชิคาโก้ บูลส์ (Chicago Bulls), จอห์น สต็อกตัน (John Stockton)แห่ง ยูท่าห์ แจ๊ส(Utah Jazz)ในวันที่ 1 กันยายน 2009 เขาถูกพูดถึงในฐานะที่เป็นผู้เล่นในตำแหน่ง เซนเตอร์ ที่ยอดเยี่ยมตลอดกาล ของ ลีก Nba

## ชีวิตในวัยเยาว์
เดวิด มัวรีส รอบินสัน เกิดวันที่ 6 สิงหาคม ค.ศ. 1965 ในฟลอริดา เป็นบุตรคนที่สองของครอบครัว ซึ่งพ่อของเค้าได้รับราชการทหารในกองทัพเรือ ทำให้ต้องถูกย้ายที่บ่อย หลังจากพ่อของเขาเกษียณออกจากราชการ ครอบครัวของเขาก็ได้ลงหลักปักฐานที่ วู้ด บริดจ์ รัฐ เวอร์จิเนีย(Woodbridge Verginia)ซึ่งเป็นที่ๆรอบินสันได้แสดงศักยภาพทั้งการเรียน และการกีฬาทุกอย่างยกเว้นบาสเก็ตบอล ในขณะที่อยู่มัธยมต้น เขามีส่วนสูงถึง 5ฟุต9นิ้ว เขาได้ลองเล่นบาสเก็ตบอลดูแต่สุดท้ายก็หยุดเล่น แต่เมื่อเขาได้เข้าเรียนมํธยมปลาย เขาสูงถึง 6ฟุต7นิ้ว โดยโค้ชได้จับเขาซึ่งตัวสูงเข้ามาอยู่ในทีมแต่ก็ยังไม่ได้เล่นบาสเก็ตบอลอย่างจริงจังเนื่องจากขาดการแข่งขันเพราะพื้นที่เขตที่เขาอยู่เป็นพื้นที่นอกเมืองวอชิงตัน ซึ่งรอบินสันได้รับรางวัลชมเชยเล็กๆน้อยๆจากภายในพื้นที่ชุมชนและเขตที่เขาอาศัยอยู่เท่านั้น ซึ่งเขาก็ไม่ได้รับความสนใจจากโค้ชบาสเก็ตบอลในมหาวิทยาลัยดังๆเท่าไหร่นัก รอบินสันสอบวัดระดับเข้ามหาวิทยาลัยได้คะแนนสูงถึง 1320 เขาจึงเลือกที่จะเข้า โรงเรียนนายเรือของกองทัพเรือสหรัฐ (U.S. Naval Academy)

## การเล่นบาสในมหาวิทยาลัย และ การรับใช้ชาติในกองทัพเรือ

หมวดหมู่:นักบาสเกตบอลชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:คริสต์ศาสนิกชนชาวอเมริกัน
พร็อกซิมาคนครึ่งม้า

**พร็อกซิมาคนครึ่งม้า** () คือดาวแคระแดงในกลุ่มดาวคนครึ่งม้าที่อยู่ห่างจากระบบสุริยะของเราในระยะประมาณ 4.2 ปีแสง ค้นพบโดยโรเบิร์ต อินเนส ผู้อำนวยการหอดูดาวยูเนียนในแอฟริกาใต้เมื่อปี พ.ศ. 2458 ได้ชื่อว่าเป็นดาวฤกษ์ดวงที่อยู่ใกล้ระบบสุริยะมากที่สุดเท่าที่รู้จักกันในปัจจุบัน พร็อกซิมาคนครึ่งม้าอยู่ห่างจากระบบดาวคู่แอลฟาคนครึ่งม้า ซึ่งสว่างกว่าและเป็นดาวที่อยู่ห่างจากโลกเป็นอันดับ 2 และ 3 ประมาณ 0.237 ± 0.011 ปีแสง มีความเป็นไปได้ที่พร็อกซิมาคนครึ่งม้าจะเป็นส่วนหนึ่งในระบบดาวสามดวงร่วมกับแอลฟาคนครึ่งม้า เอ และแอลฟาคนครึ่งม้า บี

## ต้นกำเนิดชื่อ
พร็อกซิมา () แปลว่าใกล้ที่สุด ซึ่งสอดคล้องกับระยะห่างระหว่างดาวดวงนี้กับเรา

## ขนาด
[thumb|left|200px|ภาพ ๆ นี้แสดงถึงขนาดของดาวต่าง ๆ (จากซ้ายไปขวา) : [ดวงอาทิตย์ แอลฟาคนครึ่งม้า เอ แอลฟาคนครึ่งม้า บี และพร็อกซิมาคนครึ่งม้า]]

## อ้างอิง

หมวดหมู่:กลุ่มดาวคนครึ่งม้า
หมวดหมู่:ดาวฤกษ์
วี 838 ยูนิคอร์น

**วี 838 ยูนิคอร์น** () เป็นดาวแปรแสงสีแดงในบริเวณกลุ่มดาวยูนิคอร์น อยู่ห่างจากดวงอาทิตย์ของเราประมาณ 20,000 ปีแสง ดาวนี้เกิดการระเบิดครั้งใหญ่ในช่วงต้นปี พ.ศ. 2545 ซึ่งเมื่อแรกเชื่อว่าเป็นการระเบิดแบบโนวาปกติ แต่ไม่นานนักดาราศาสตร์ก็พบว่าเป็นปรากฏการณ์ที่แตกต่างออกไปโดยสิ้นเชิง สาเหตุของการระเบิดครั้งนั้นยังไม่เป็นที่แน่ชัด แต่มีหลายทฤษฎีออกมาพยายามชี้แจง รวมถึงทฤษฎีหนึ่งคือการระเบิดที่เป็นส่วนหนึ่งของกระบวนการหลังจากดาวฤกษ์สิ้นอายุขัยและเกิดรวมเข้ากับระบบดาวคู่หรือดาวเคราะห์อื่น

## ดูเพิ่ม
* วิวัฒนาการของดาวฤกษ์

## อ้างอิง

หมวดหมู่:ดาวฤกษ์
หมวดหมู่:ระบบดาวคู่
หมวดหมู่:ดาวแปรแสง
หมวดหมู่:กลุ่มดาวยูนิคอร์น
เจีย ซีม

thumb|เจีย ซีม
จอมพล **สมเด็จอัครมหาธรรมโพธิศาล เจีย ซีม**   ( *สมฺเตจ​อคฺคมหาธมฺมโพธิสาล ชา ซีม*; 15 พฤศจิกายน ค.ศ. 1932 — 8 มิถุนายน ค.ศ. 2015) อดีตประธานสภาแห่งชาติกัมพูชา ระหว่างปี ค.ศ. 1981 ถึง 1998  อดีตประธานพฤฒสภากัมพูชามาตั้งแต่ปี ค.ศ. 1999 และยังปฏิบัติหน้าที่ประมุขแห่งรัฐกัมพูชาในหลายโอกาส ทั้งก่อนการสถาปนาราชอาณาจักรกัมพูชาในราชาธิปไตยภายใต้รัฐธรรมนูญ ในปี ค.ศ. 1993 (ประธานสภาแห่งรัฐกัมพูชา) และในรัชกาลพระบาทสมเด็จพระนโรดม สีหนุ และพระบาทสมเด็จพระบรมนาถนโรดม สีหมุนี

สมเด็จอัครมหาธรรมโพธิศาลเจีย ซีม เป็นชาวกัมพูชาเชื้อสายจีน มีบรรพบุรุษอพยพมาจากเมืองแต้จิ๋ว (เฉาโจว) มณฑลกวางตุ้ง เกิดที่จังหวัดสวายเรียง  ได้รับพระราชทานบรรดาศักดิ์ขุนนางชั้น "สมเด็จ" จากพระบาทสมเด็จพระนโรดม สีหนุ ในปี ค.ศ. 1993 พร้อมกับเฮง สัมริน และได้รับพระราชทานเลื่อนยศเป็นจอมพลแห่งกองทัพกัมพูชาจากพระบาทสมเด็จพระบรมนาถนโรดม สีหมุนี  พร้อมกันกับฮุน เซนและเฮง สัมริน เมื่อปี ค.ศ. 2009

สมเด็จอัครมหาธรรมโพธิศาล เจีย ซีม ดำรงตำแหน่งหัวหน้าพรรคประชาชนกัมพูชาคนที่สอง สืบต่อจากสมเด็จอัครมหาพญาจักรี เฮง สัมริน มาตั้งแต่ปี ค.ศ. 1991 จนถึงแก่อสัญกรรม

## อ้างอิง

หมวดหมู่:ประมุขแห่งรัฐกัมพูชา
หมวดหมู่:นักการเมืองกัมพูชา
หมวดหมู่:ชาวกัมพูชาเชื้อสายจีน
หมวดหมู่:บุคคลจากจังหวัดสวายเรียง
หมวดหมู่:ขุนนางกัมพูชา
หมวดหมู่:นายพลชาวกัมพูชา
หมวดหมู่:ซัมเด็จ
ผู้ชนะสิบทิศ ตอน ถล่มหงสาวดี

***ผู้ชนะสิบทิศ ตอน ถล่มหงสาวดี*** เป็นภาพยนตร์ไทยแนวชีวิต โลดโผน สงคราม ประวัติศาสตร์ ขนาด 16 มม. พากย์สด ปี พ.ศ. 2510 กำกับโดยครูเนรมิต นำแสดงโดยไชยา สุริยัน, พิศมัย วิไลศักดิ์, กรุณา ยุวากร, ประจวบ ฤกษ์ยามดี และแมน ธีระพล เข้าฉายครั้งแรกเมื่อวันที่ 7 กันยายน พ.ศ. 2510 ที่โรงภาพยนตร์ศาลาเฉลิมกรุง

## เนื้อเรื่อง
จะเด็ด (ไชยา สุริยัน) ได้รับมอบหมายให้ยกทัพไปปราบเมืองแปร แต่กลับละทิ้งภารกิจและลอบเดินทางไปยังกรุงหงสาวดีเพื่อนำตัว กุสุมา (พิศมัย วิไลศักดิ์) คนรักกลับมา การกระทำดังกล่าวทำให้ พระเจ้าตะเบ็งชะเวตี้ (ประจวบ ฤกษ์ยามดี) ทรงพิโรธอย่างยิ่งและทรงตัดความสัมพันธ์กับจะเด็ด อย่างไรก็ตาม ด้วยความสามารถและสติปัญญาของจะเด็ด ความสัมพันธ์ระหว่างทั้งสองจึงค่อย ๆ กลับคืนสู่สภาพเดิม

ต่อมา เมื่อไขลูแห่งหงสาวดี (สมพล กงสวรรณ) เดินทางมาก่อเหตุสังหาร พระมหาเถรกุโสดอ (หม่อมหลวงรุจิรา อิศรางกูร) พระอาจารย์ของทั้งจะเด็ดและพระเจ้าตะเบ็งชะเวตี้ เหตุการณ์ดังกล่าวทำให้ทั้งสองร่วมมือกันยกกองทัพเข้าตีกรุงหงสาวดี เพื่อเป็นการล้างแค้นและตอบโต้การกระทำดังกล่าว

## นักแสดง
* ไชยา สุริยัน รับบท จะเด็ด
* พิศมัย วิไลศักดิ์ รับบท ตะละแม่กุสุมา
* กรุณา ยุวากร รับบท ตะละแม่จันทรา
* ประจวบ ฤกษ์ยามดี รับบท มังตรา
* แมน ธีระพล รับบท สอพินยา
* หม่อมหลวงรุจิรา อิศรางกูร รับบท มหาเถรกุโสดอ
* ศรินทิพย์ ศิริวรรณ รับบท เลาชี
* ชนะ ศรีอุบล รับบท จาเลงกะโบ
* รุจน์ รณภพ รับบท สีอ่อง
* อดินันท์ สิงห์หิรัญ รับบท เนงบา
* แก่นใจ มีนะกนิษฐ์ รับบท ตองสา
* อบ บุญติด รับบท ขุนวัง
* สมพล กงสวรรณ รับบท ไขลู
* เชาว์ แคล่วคล่อง รับบท ตาคะยี
* เมตตา รุ่งรัตน์ รับบท ตะละแม่กันทิมา
* เอื้อมเดือน อัษฎา รับบท ตะละแม่อเทตยา
* พฤหัส บุญ-หลง รับบท มหาอุปราชรานอง
* บุศรา นฤมิตร รับบท ตะละแม่นันทวดี

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2510
หมวดหมู่:ภาพยนตร์ชีวิตไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์สงครามไทย
หมวดหมู่:ภาพยนตร์ประวัติศาสตร์ไทย
หมวดหมู่:ภาพยนตร์ที่กำกับโดย อำนวย กลัสนิมิ
หมวดหมู่:ภาพยนตร์ที่ถ่ายทำใน 16 มม.
หมวดหมู่:ภาพยนตร์ภาคต่อไทย
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ภาพยนตร์ภาษาไทยในคริสต์ทศวรรษ 1960
เครื่องบันทึกเงินสด

thumb|เครื่องบันทึกเงินสดในยุคแรก
**เครื่องบันทึกเงินสด** (Cash Register) เป็นอุปกรณ์เครื่องกลหรืออิเล็กทรอนิกส์สำหรับใช้บันทึกการขาย พร้อมติดตั้งลิ้นชักสำหรับเก็บเงินสด เป็นเครื่องคำนวณเลขชนิดแป้นเต็ม (Full Keyboard Adding Machine) มีลักษณะเป็นแป้นตัวเลขหลายแถว เรียงตามหมายเลขตามแนวดิ่งจากเลข 1 ถึง 9 จำนวนแถวขึ้นอยู่กับจำนวนหลักที่ต้องการ สามารถบวก ลบ คูณ หารได้ในเครื่อง และมีบัตรแสดงรายการ 2 ส่วน ส่วนหนึ่งให้ลูกค้าแทนใบเสร็จรับเงิน อีกส่วนหนึ่งม้วนอยู่ภายในเครื่องแสดงหลักฐานการรับเงิน

พนักงานเก็บเงิน (Cashier) จะต้องออกใบเสร็จการขายให้ลูกค้าทุกครั้ง และเมื่อกดรายการแต่ละครั้ง เครื่องจะบันทึกจำนวนเงินทั้งในส่วนของลูกค้าและส่วนที่อยู่ในเครื่อง เมื่อเสร็จสิ้นการรับเงินในหนึ่งวัน ฝ่ายตรวจสอบจะรวมจำนวนเงินที่ได้รับในแต่ละวันจากเครื่อง และตรวจนับเงินที่ได้รับจริงซึ่งจะต้องตรงกัน ถ้าเงินที่รับจริงมีจำนวนที่ต่ำกว่าจำนวนเงินจากยอดรวมในเครื่อง พนักงานเก็บเงินจะต้องรับผิดชอบจำนวนเงินที่ขาดหายไป

## แหล่งข้อมูลอื่น
* 

หมวดหมู่:การค้าปลีก
หมวดหมู่:การค้า
หมวดหมู่:สิ่งประดิษฐ์ของสหรัฐ
ช้างไห้

***ช้างไห้*** เป็นสตูดิโออัลบั้มลำดับที่ 13 ของวงคาราบาว ออกวางจำหน่ายในปี พ.ศ. 2536 ในรูปแบบซีดี แผ่นเสียง และเทปคาสเซ็ท โดยออกในนามบริษัท *ดี-เดย์ เอ็นเทอร์เทนเมนท์*  

## ประวัติ
ช้างไห้ เป็นผลงานชุดที่ 13 ของคาราบาว ที่ทำขึ้นภายใต้ความแปรเปลี่ยนของสังคม แม้กระทั่งทางวงเองได้เปลี่ยนตัวสมาชิกในตำแหน่งลีดกีตาร์ จากเล็ก - ปรีชา ชนะภัย เป็นหมี - ขจรศักดิ์ หุตะวัฒนะ ทำให้สมาชิกยุคคลาสสิกของวงเหลือเพียง แอ๊ด - ยืนยง โอภากุล และ อ๊อด - อนุพงษ์ ประถมปัทมะ ผู้ร้องนำในชุดนี้จึงเป็นหน้าที่ของแอ๊ด - ยืนยง โอภากุล ซึ่งเป็นสมาชิกในยุคแรกสุดทั้งหมด

อัลบั้มชุดนี้มีบทเพลงที่ได้รับความนิยมอย่างมากคือเพลง *[[ยายสำอาง]]* ซึ่งได้นำรูปแบบเพลงขอทานของยายสำอาง มาดัดแปลงให้เข้ากับการนำเสนอของวง โดยทำเป็นแนว 3 ช่า เหมือนกับที่เคยทำไว้ในเพลง *[[วณิพก (อัลบั้ม)|วณิพก]]* และเพลง *แร้งคอย* ซึ่งมีการทำดนตรีเป็นลำดับ โดยอินโทรเป็นเปียโนของดุก - ลือชัย งามสม ก่อนที่จะมีกีต้าร์ของแอ๊ด - ยืนยง โอภากุล และหมี - ขจรศักดิ์ หุตะวัฒนะ เบสของอ๊อด - อนุพงษ์ ประถมปัทมะ และกลองชุดของโก้ - ชูชาติ หนูด้วง ตามมา และจบด้วยเสียงเป่าปาก

นอกจากนี้ยังมีเพลง *[[สาละวิน]]* ประกอบภาพยนตร์เรื่อง มือปืน 2 สาละวิน ของ หม่อมเจ้าชาตรีเฉลิม ยุคล และเพลง *ยังไม่สาย* ซึ่งแต่งโดย ทิวา สารจูฑะ มารวมไว้ในอัลบั้ม

## รายชื่อเพลง

## สมาชิกภายในวง
# ยืนยง โอภากุล (แอ๊ด) :กีตาร์, แมนโดลิน, ร้องนำ, ร้องประสาน
# อนุพงษ์ ประถมปัทมะ (อ๊อด):กีตาร์เบส
# ลือชัย งามสม (ดุก) :คีย์บอร์ด, เพอร์คัสชั่น, ร้องประสาน
# ชูชาติ หนูด้วง (โก้):กลอง, เพอร์คัสชั่น
# ขจรศักดิ์ หุตะวัฒนะ (หมี):กีตาร์, แมนโดลิน 

## นักดนตรีอื่นที่ร่วมงาน
# สุกานดา บุณยธรรมิก :ร้องประสาน
# เชอรี่ :ร้องประสาน, เพอร์คัสชั่น
# คำภีร์ นอสูงเนิน :ทรัมเป็ต เพลง เสียงอีสาน
# นาวี คชเสนีย์ :อัลโต แซ็กโซโฟน เพลง เสียงอีสาน
# สมบัติ พรหมมา :เทเนอร์ แซ็กโซโฟน เพลง เสียงอีสาน, คลาริเน็ต 
# รัศมี เทพกิจ :ทรอมโบน เพลง เสียงอีสาน
# สายัณ ธารีเทียร :ไวโอลิน เพลง ยังไม่สาย
# ขนิษฐา ธารีเทียร:ไวโอลิน เพลง ยังไม่สาย
# ไพโรจน์ องคสิงห์ :ไวโอลิน เพลง ยังไม่สาย
# สุวรรณ มโนสร:ไวโอลิน เพลง ยังไม่สาย
# สุทัศน์ ปล้องมาก:ไวโอลิน เพลง ยังไม่สาย
# วราทิตย์ วรินทรเวช:ไวโอลิน เพลง ยังไม่สาย
# สมเกียรติ ศรีดำ :ไวโอลิน เพลง ยังไม่สาย
# สุปราณี มกรพงษ์:ไวโอลิน เพลง ยังไม่สาย
# วาสนา ศรีตระกูล :เซลโล เพลง ยังไม่สาย
# ชนินทร์วดี ชมภูทิพย์:เซลโล เพลง ยังไม่สาย

## การจัดจำหน่าย

## อ้างอิง

## แหล่งข้อมูลอื่น
* ช้างไห้ ใน คาราบาว.เน็ต

## ดูเพิ่ม
* คาราบาว

หมวดหมู่:อัลบั้มเพลงของคาราบาว
หมวดหมู่:อัลบั้มเพลงไทยในปี พ.ศ. 2536
แจกกล้วย

***แจกกล้วย*** เป็นสตูดิโออัลบั้มลำดับที่ 15 ของวงคาราบาว ออกวางจำหน่ายในปี พ.ศ. 2538 ในรูปแบบซีดีและเทปคาสเซ็ท โดยผลิตในนามบริษัท *วอร์นเนอร์ มิวสิก ไทยแลนด์* 

เพลงที่ได้รับความนิยมในอัลบั้ม ได้แก่ "กำนันผู้ใหญ่บ้าน" เป็นต้น

## ประวัติ
คาราบาวยังคงมีผลงานเพลงออกมาอย่างต่อเนื่อง รวมถึงเพลงที่มีเนื้อหาเสียดสีการเมือง สังคม และการเรียกร้องกับปัญหาที่เกิดขึ้น โดยอัลบั้มชุดนี้มีด้วยกันหลายเพลง นอกจากนี้ยังมีเพลงที่แต่งขึ้นเพื่อสดุดีบุคคลสำคัญ คือ *ประเวียน บุญหนัก* 

อัลบั้ม แจกกล้วย มีคำโปรยท้ายชื่ออัลบั้มว่า *"ช่วยกำนันผู้ใหญ่ กระจายอํานาจ"*

## รายชื่อเพลง

## สมาชิกภายในวง
# ยืนยง โอภากุล (แอ๊ด) :กีตาร์, ร้องนำ
# อนุพงษ์ ประถมปัทมะ (อ๊อด):กีตาร์เบส
# ลือชัย งามสม (ดุก) :คีย์บอร์ด, ร้องประสาน
# ชูชาติ หนูด้วง (โก้):กลอง, เพอร์คัสชั่น
# ขจรศักดิ์ หุตะวัฒนะ (หมี):กีตาร์, ร้องประสาน
# ศยาพร สิงห์ทอง (น้อง):เพอร์คัสชั่น, ร้องประสาน

## นักดนตรีอื่นที่ร่วมงาน
# พรชัย จันทร์เอม (ชัย) :กลองไฟฟ้า, เพอร์คัสชั่น
# ศุภชัย แก่นสันเที๊ยะ (เที๊ยะ) :ฟลูท 
# คำภีร์ นอสูงเนิน :เพอร์คัสชั่น
# น้าไก่ (อดีตสมาชิกคณะลำตัดแม่ประยูร) :รำมะนา
# โป, หมี, อ๊อดไข่ :เครื่องเป่า
# แหม่ม, บี, ปอย :ร้องประสาน

## อ้างอิง

## แหล่งข้อมูลอื่น
* แจกกล้วย ใน คาราบาว.เน็ต

## ดูเพิ่ม
* คาราบาว

หมวดหมู่:อัลบั้มเพลงของคาราบาว
หมวดหมู่:อัลบั้มเพลงในปี พ.ศ. 2538
หมวดหมู่:อัลบั้มเพลงของค่ายวอร์นเนอร์ มิวสิค ไทยแลนด์
คลองทวีวัฒนา

thumb|ป้ายชื่อคลองทวีวัฒนา

**คลองทวีวัฒนา** เป็นคลองที่ขุดในรัชสมัยพระบาทสมเด็จพระจุลจอมเกล้าเจ้าอยู่หัว ต่อจากคลองเปรมประชากร เริ่มขุดในปี พ.ศ. 2421 และมีพิธีเปิดคลองเมื่อวันศุกร์ เดือน 6 แรม 1 ค่ำ ปีขาล พ.ศ. 2421 พระราชทานนามว่า คลองทวีวัฒนา
ด้วยทรงเห็นว่าคลองที่ใช้เชื่อมแม่น้ำเจ้าพระยากับแม่น้ำท่าจีน ทั้งคลองภาษีเจริญและคลองมหาสวัสดิ์เริ่มตื้นเขิน จึงให้ขุดคลองนี้ขึ้นในแนวทิศตะวันออกเฉียงใต้-ตะวันตกเฉียงเหนือ เพื่อชักน้ำจากแม่น้ำท่าจีนให้ไหลลงทิศใต้ แก้ปัญหาลำคลองตื้นเขิน ดังพระราชดำรัสว่า

คลองทวีวัฒนาเริ่มต้นจากคลองภาษีเจริญในรอยต่อเขตบางแคและเขตหนองแขม ขุดเป็นเส้นตรงไปในแนวทิศตะวันตกเฉียงเหนือ ผ่านเขตทวีวัฒนา ออกจากกรุงเทพมหานคร เป็นเส้นแบ่งเขตการปกครองระหว่างอำเภอบางกรวย อำเภอบางใหญ่ และอำเภอไทรน้อยของจังหวัดนนทบุรี กับอำเภอพุทธมณฑลและอำเภอบางเลนของจังหวัดนครปฐม ไปสิ้นสุดที่แม่น้ำท่าจีนในเขตอำเภอบางเลน มีความยาว 35.2 กิโลเมตร คลองทวีวัฒนามีทิศทางขวางคลองอื่นๆ จำนวนมาก เนื่องมาจากลำคลองในละแวกนั้นล้วนแต่ขุดอยู่ในแนวตะวันออกสู่ตะวันตก ชาวบ้านจึงเรียกว่า "คลองขวาง" ส่วนช่วงจังหวัดนนทบุรีและนครปฐม นิยมเรียกว่า "คลองนราภิรมย์" ตามชื่อวัดนราภิรมย์ ซึ่งตั้งอยู่ริมคลองในจังหวัดนครปฐม

ปัจจุบันคลองทวีวัฒนาได้ชื่อว่าเป็นคลองที่ยังมีสภาพแวดล้อมดีที่สุดคลองหนึ่งของกรุงเทพมหานคร เป็นแหล่งท่องเที่ยวเชิงเกษตร พื้นที่ทำนา และยังเป็นที่ตั้งของวังทวีวัฒนาอีกด้วย

## สถานที่สำคัญริมคลอง
*วัดมะเกลือ
*วัดศาลาแดง
*วัดนราภิรมย์

## อ้างอิง

## แหล่งข้อมูลอื่น

*

ทวีวัฒนา
ทวีวัฒนา
ทวีวัฒนา
ทวีวัฒนา
ทวีวัฒนา
ทวีวัฒนา
ทวีวัฒนา
ทวีวัฒนา
หมวดหมู่:โบราณสถานในกรุงเทพมหานคร
เส้นทางสายปลาแดก

***เส้นทางสายปลาแดก*** เป็นสตูดิโออัลบั้มลำดับที่ 17 ของวงคาราบาว ออกวางจำหน่ายในปี พ.ศ. 2540 ในรูปแบบซีดีและเทปคาสเซ็ท โดยออกในนามบริษัท *กระบือ แอนด์ โค*  

## ประวัติ
อัลบั้มชุดนี้จัดทำขึ้นท่ามกลางสภาวะเศรษฐกิจเนื่องจากวิกฤตการณ์การเงินในเอเชีย พ.ศ. 2540 โดยรัฐบาลขณะนั้นมีนโยบายให้คนไทยช่วยกันประหยัดพลังงาน และใช้สินค้าที่ผลิตโดยคนไทย  ทางวงคาราบาวจึงมีแนวคิดที่จะจัดทำบทเพลง *[[เมด อิน ไทยแลนด์]]* ขึ้นมาอีกครั้ง เนื่องในโอกาสครบรอบ 12 ปีของเพลง โดยแต่งและเรียบเรียงขึ้นมาเฉพาะกาล 

นอกจากนี้ยังมีบทเพลงที่มีเนื้อหาเกี่ยวเนื่องกัน ได้แก่ *น้ำพริกแกงป่า* , *กลองยาว*  และ *บัณฑิตลอยแพ* ซึ่งได้ บำเรอ ผ่องอินทรีย์ ดาวตลกชื่อดัง มาร่วมแต่งเพลงให้กับคาราบาว (โดยนำเนื้อเพลงเก่าจากเพลง *บัณฑิตเหลือเดน* จากอัลบั้ม หาบเร่แผงลอย สมัยที่โน้ตยังทำอัลบั้มกับวง Hot To Trot ในปี พ.ศ. 2530 มาให้แอ๊ดนำไปร้อง)

ปกเทปอัลบั้ม เป็นการเอาหน้าปกเทปของอัลบั้ม เมด อิน ไทยแลนด์ เมื่อปี พ.ศ. 2527 มาปรับแต่งสีสันบรรยากาศ โดยมี ไหปลาร้า สัญลักษณ์ของชื่ออัลบั้ม วางบนผืนใบตอง

## รายชื่อเพลง

## สมาชิกภายในวง
# ยืนยง โอภากุล (แอ๊ด) :กีตาร์, ร้องนำ
# อนุพงษ์ ประถมปัทมะ (อ๊อด):กีตาร์เบส
# ลือชัย งามสม (ดุก) :คีย์บอร์ด
# ชูชาติ หนูด้วง (โก้):กลอง
# ขจรศักดิ์ หุตะวัฒนะ (หมี):กีตาร์
# ศยาพร สิงห์ทอง (น้อง):เพอร์คัสชั่น

## ศิลปินอื่นที่ร่วมงาน
# พรชัย จันทร์เอม (ชัย) :กลอง, เพอร์คัสชั่น
# ศุภชัย แก่นสันเที๊ยะ (เที๊ยะ) :ขลุ่ย 
# Hans Vermeulen :เปียโน เพลง บัณฑิตลอยแพ และเรียบเรียงฯ เพลง เมดอินไทยแลนด์ '40
# จ่า, หมี, อ๊อดไข่ :เครื่องเป่า
# แหม่ม, อุ้ม, บี, ปอย :ร้องประสาน
# กีรติ พรหมสาขา ณ สกลนคร (เขียว) :อีดิท มาสเตอร์
# โน้ต เชิญยิ้ม :ร่วมแต่งเพลงกับแอ๊ด คาราบาวในเพลง บัณฑิตลอยแพ

## อ้างอิง

## แหล่งข้อมูลอื่น
* เส้นทางสายปลาแดก ใน คาราบาว.เน็ต

## ดูเพิ่ม
* คาราบาว

หมวดหมู่:อัลบั้มเพลงของคาราบาว
หมวดหมู่:อัลบั้มเพลงในปี พ.ศ. 2540
เช' ยังไม่ตาย

***เช' ยังไม่ตาย*** เป็นสตูดิโออัลบั้มลำดับที่ 18 ของวงคาราบาว ออกวางจำหน่ายในเดือนตุลาคม พ.ศ. 2540 ในรูปแบบซีดีและเทปคาสเซ็ท โดยออกในนามบริษัท *วอร์นเนอร์ มิวสิก ไทยแลนด์*

## ประวัติ
หลังวง คาราบาว ออกอัลบั้มเส้นทางสายปลาแดก กับบริษัท  *กระบือ แอนด์ โค* เพียง 3 เดือน  จึงได้ออกอัลบั้มชุดใหม่ของวงอย่างรวดเร็ว โดยกลับมาร่วมงานกับ  *[[วอร์นเนอร์ มิวสิก ไทยแลนด์]]* 

แนวคิดของอัลบั้มจะเน้นเรื่องของอุดมการณ์เป็นหลัก โดยมีบทเพลงที่กล่าวถึงนักสู้ผู้มีอุดมการณ์อันสูงส่ง อันได้แก่ *เช กูวารา ([[เช เกบารา]]), [[อัศนี พลจันทร]]* ในเพลง ลุงไฟ และ *[[อองซาน ซูจี]]* ในเพลง AUNG SAN SUU KYI ซึ่งเป็นเพลงเดียวที่มีเนื้อร้องเป็นภาษาอังกฤษ โดยแปลจากเพลง อองซาน ซูจี ในอัลบั้ม หากหัวใจยังรักควาย  

## รายชื่อเพลง

## สมาชิกภายในวง
# ยืนยง โอภากุล (แอ๊ด) :กีตาร์, ร้องนำ, ร้องประสาน
# อนุพงษ์ ประถมปัทมะ (อ๊อด):กีตาร์เบส, ร้องประสาน
# ลือชัย งามสม (ดุก) :คีย์บอร์ด,  ร้องประสาน
# ขจรศักดิ์ หุตะวัฒนะ (หมี):กีตาร์, แมนโดลิน, ร้องประสาน
# ชูชาติ หนูด้วง (โก้):กลอง
# ศยาพร สิงห์ทอง (น้อง):เพอร์คัสชั่น

## นักดนตรีอื่นที่ร่วมงาน
# ไมตรี ขำมะโน :กีตาร์เบส
# พรชัย จันทร์เอม :กลอง, เพอร์คัสชั่น, โปรแกรมเมอร์
# ปู คำผาย :ฮาร์โมนิกา
# อ๊อด อ่างทอง :เพอร์คัสชั่น, โปรแกรมเมอร์, กีตาร์-แซ็กโซโฟน-ร้องประสาน ในเพลง อุดมการณ์ชีวิต
# แหม่ม, บี, ปอย:ร้องประสาน
# กีรติ พรหมสาขา ณ สกลนคร :อีดิทมาสเตอร์

## การจัดจำหน่าย

## อ้างอิง

## แหล่งข้อมูลอื่น
* เช' ยังไม่ตาย ใน คาราบาว.เน็ต

## ดูเพิ่ม
* คาราบาว

หมวดหมู่:อัลบั้มเพลงของคาราบาว
หมวดหมู่:อัลบั้มเพลงในปี พ.ศ. 2540
หมวดหมู่:อัลบั้มเพลงของค่ายวอร์นเนอร์ มิวสิค ไทยแลนด์
มหาวิทยาลัยฮาเกิน

thumb|อาคารเก่า IZ/TGZ
thumb|อาคาร AVZ
thumb|ห้องสมุด
**มหาวิทยาลัยฮาเกิน** (; ) เป็นมหาวิทยาลัยแห่งเดียวในประเทศเยอรมนีที่สนับสนุนระบบการศึกษาทางไกล ตั้งอยู่ที่เมือง ฮาเกิน (Hagen) ประเทศเยอรมนี

มหาวิทยาลัยฮาเกิน ก่อตั้งเมือปี พ.ศ. 2517 (ค.ศ. 1974) โดยมีวัตถุประสงค์ เป็นผู้จัดหาและสนับสนุนระบบการเรียนการสอนทางไกล ในระดับอุดมศึกษา ที่นักศึกษาสามารถเรียนได้จากที่บ้าน และจากต่างประเทศทั่วโลก และเป็นมหาวิทยาลัยระดับอุดมศึกษาที่อยู่ในระบบการศึกษาระดับสูงของรัฐบาลเยอรมนี ในปี พ.ศ. 2553 มีจำนวนนักศึกษาประมาณ 67,000 คน

## คณะที่เปิดสอน ในปัจจุบัน
มหาวิทยาลัยฮาเกิน จัดแบ่งการศึกษาออกเป็น 4 คณะหลัก:
* คณะวัฒนธรรมและสังคมศาสตร์
* คณะคณิตศาสตร์และวิทยาการคอมพิวเตอร์
* คณะเศรษฐศาสตร์
* คณะนิติศาสตร์

## ศูนย์กลางให้บริการด้านการศึกษา
ปัจจุบันมีศูนย์กลางการศึกษา กว่า 60 แห่ง ที่ตั้งอยู่ในเมืองต่างๆทั่วประเทศเยอรมนี และในต่างประเทศ ที่จัดหาและสนับสนุนเพื่อให้ข้อมูลเกี่ยวกับการศึกษาทางไกล รวมทั้งอำนวยความสะดวกนักศึกษาในด้านต่างๆ เช่นการยืมหนังสือ การให้คำแนะนำต่างๆทั้งจากรุ่นพี่และจากศูนย์ข้อมูลส่วนกลาง ศูนย์กลางยังมีบริการด้าน การจัดสัมมนาและ การจัดการเรียนการสอนเพื่อเตรียมสอบ

รายชื่อของศูนย์กลางการศึกษาทางไกลของมหาวิทยาลัย แฟร์น มีดังนี้

;ศูนย์กลางการให้บริการในประเทศเยอรมนี
* *[[Baden-Württemberg]]:* Karlsruhe, Schwäbisch Gmünd and Villingen-Schwenningen
* *[[Bavaria]]:* Munich and Nuremberg
* *[[Berlin]]*
* *[[Brandenburg]]:* Frankfurt (Oder) (will be closed on Sep. 30, 2008)
* *[[Hamburg]]*
* *[[Hesse]]:* Frankfurt am Main and Bad Hersfeld
* *[[Mecklenburg-Western Pomerania]]:* Rostock
* *[[Lower Saxony]]:* Emden (will be closed on Sep. 30, 2008), Göttingen, Hameln, Helmstedt, Hildesheim, Lüneburg, Oldenburg (will be closed on Sep. 30, 2008), Salzgitter, Stade and Wolfsburg
* *[[North Rhine-Westphalia]]:* Arnsberg, Borken, Bottrop, Brilon, Castrop-Rauxel, Coesfeld, Eschweiler, Euskirchen, Gummersbach, Herford, Krefeld, Leverkusen, Lippstadt, Lüdenscheid, Lüdinghausen, Marl, Minden, Neuss, Rheine and Wesel
* *[[Rhineland-Palatinate]]:* Koblenz and Kaiserslautern (will be closed on Sep. 30, 2008)
* *[[Saarland]]:* Saarbrücken
* *[[Saxony]]:* Leipzig
* *[[Saxony-Anhalt]]:* Köthen
* *[[Schleswig-Holstein]]:* Lübeck
* *[[Thuringia]]:* Erfurt

;ศูนย์กลางการให้บริการในต่างประเทศ
* Austria (Linz, Bregenz, Steyr, Wien, Bad Goisern, Saalfelden and Villach), 
* Switzerland (Brig and Pfäffikon)
* Russia (Smolensk)
* Hungary (Budapest)
* Latvia (Riga)

## แหล่งข้อมูลอื่น
* FernUniversität Hagen 
* "The Fernuniversitaet in Hagen / University in Hagen" 

ฮาเกิน
หมวดหมู่:สิ่งก่อสร้างในรัฐนอร์ทไรน์-เว็สท์ฟาเลิน
บิทูมินัส

thumb|100px|right|บิทูมินัส
**บิทูมินัส** เป็นหินตะกอนที่มีเนื้อตะกอนอัดกันแน่น มีสีดำ หรือบางครั้ง มีสีน้ำตาลดำ โดยทั่วไปแล้วใช้เป็นเชื้อเพลิงในโรงไฟฟ้าถ่านหิน
บิทูมินัสมีคุณภาพสูงกว่าลิกไนต์ แต่มีคุณภาพต่ำกว่าแอนทราไซต์ บิทูมินัสเป็นหินตะกอนอินทรีย์ที่เกิดจากกระบวนการไดอะเจเนซิส ซึ่งเมื่อถูกความร้อนและโดนบีบอัดจะให้ วิตริไนต์ และ เอ็กซิไนต์ ออกมา
บิทูมินัสมีคาร์บอนเป็นองค์ประกอบ 60-80% และมีส่วนที่เหลือเป็นน้ำ, อากาศ, ไฮโดรเจนและซัลเฟอร์ ความร้อนที่บิทูมินัสให้อยู่ในช่วง 21 ล้าน ถึง 30 ล้าน Btu/ton หรือ 24-35 Mj/kg 

หมวดหมู่:ถ่านหิน
หมวดหมู่:หินตะกอน
วี 382 กระดูกงูเรือ

**วี 382 กระดูกงูเรือ** () **หรือเอกซ์กระดูกงูเรือ** () เป็นดาวแปรแสงในกลุ่มดาวกระดูกงูเรือ

วี 382 กระดูกงูเรือเป็นดาวยักษ์ใหญ่ยิ่งเหลือง มีความส่องสว่างปรากฏ +3.93 ดาวดวงนี้อยู่ 5930.90 ปีแสง จากโลกของเรา มันถูกจัดประเภทเป็นดาวแปรแสงชนิดเซเฟอิดและความส่องสว่างปรากฏของแปรผันระหว่าง +3.84 ถึง +4.02 และใหญ่กว่าดวงอาทิตย์ถึง 747 เท่า
 
หมวดหมู่:ดาวแปรแสง
หมวดหมู่:ดาวแปรแสงชนิดเซเฟอิด
หมวดหมู่:กลุ่มดาวกระดูกงูเรือ
หมวดหมู่:ดาวยักษ์ใหญ่ยิ่ง
ประเทศอินเดียในเอเชียนเกมส์ 1954

**[[ประเทศอินเดีย]]** ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ที่กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ทีมชาติอินเดียสามารถคว้าเหรียญมาได้มากเป็นอันดับที่ 5 คือ 4 เหรียญทอง 4 เหรียญเงิน และ 5 เหรียญทองแดง รวม 13 เหรียญ

## อ้างอิง

อินเดีย
ประเทศเกาหลีใต้ในเอเชียนเกมส์ 1954

**[[ประเทศเกาหลีใต้]]** ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ที่กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ทีมชาติเกาหลีใต้สามารถคว้าเหรียญมาได้มากเป็นอันดับที่ 3 คือ 8 เหรียญทอง 6 เหรียญเงิน และ 5 เหรียญทองแดง รวม 19 เหรียญ

## สรุปเหรียญรางวัล

## อ้างอิง

เกาหลีใต้
จำปา

**จำปา** () เป็นพืชไม่ผลัดใบขนาดใหญ่ในวงศ์ Magnoliaceae เดิมมีชื่อวิทยาศาสตร์ว่า ***Michelia champaca*** มีถิ่นกำเนิดทางตอนใต้ของจีน อินเดีย ไทย มาเลเซีย และ อินโดนีเซีย และมีชื่อตามภาษาท้องถิ่นว่า จุมปา,จุ๋มป๋า (ภาคเหนือ) จำปากอ (มลายู-ใต้) จำปาเขา จำปาทอง (นครศรีธรรมราช) จำปาป่า (สุราษฎร์ธานี)จำปาเป็นไม้ยืนต้นขนาดกลาง ลำต้นสูงประมาณ 20 ฟุตมีสีน้ำตาลปนขาวเล็กน้อย กิ่งเปราะ ใบสีเขียวใหญ่เป็นมัน ดอกเริ่มแย้มจะมีกลิ่นหอมในช่วงพลบค่ำ ออกดอกเกือบตลอดปี แต่จะมีดอกมากในช่วงฤดูฝน ปลูกนานกว่า 3 ปี จึงจะออกดอก จำปาเป็นไม้กลางแจ้ง ต้องการน้ำปานกลาง ไม่ชอบที่น้ำขังจะทำให้ตายได้ ดินที่ใช้ปลูกควรเป็นดินร่วน โปร่ง อุดมสมบูรณ์ และจำปาเป็นไม้ที่มีประโยชน์ทางด้านสมุนไพรสูง

## ลักษณะวิสัย
ไม้ต้นขนาดกลางถึงขนาดใหญ่ สูง 15-30 เมตร ลำต้นตรง ทรงพุ่มโปร่งเป็นรูปกรวยคว่ำ ค่อนข้างโปร่ง แตกกิ่งจำนวนมากที่ยอด เปลือกสีเทาอมขาว มีกลิ่นฉุน
## ลักษณะใบ
เป็นใบเดี่ยว รูปรีแกมขอบขนานกว้าง 4-10 เซนติเมตร ยาว 10-25 เซนติเมตร ปลายใบแหลม โคนใบสอบ เนื้อใบบาง ใบอ่อนมีขน ใบแก่เกลี้ยง เส้นใบ 16-20 คู่ ก้านใบยาว 2-4 เซนติเมตร โคนก้านใบป่อง
## ลักษณะดอก

เป็นดอกเดี่ยวสีเหลืองอมส้ม ออกตามซอกใบใกล้ปลายกิ่ง ดอกตั้งขึ้น ดอกตูมรูปกระสวย มีแผ่นสีเขียวคลุมอยู่ และจะหลุดไปเมื่อดอกบาน กลีบเลี้ยงและกลีบดอกมีลักษณะเหมือนกัน มีจำนวน 12-15 กลีบ แต่ละกลีบรูปยาวรีแกมรูปหอกกว้าง 1-1.5 เซนติเมตร ยาว 4-4.5 เซนติเมตร กลิ่นหอมแรง ดอกเริ่มแย้มและส่งกลิ่นหอมยามพลบค่ำ ในเช้าวันต่อมากลีบดอกจะกางออกจากกัน และร่วงหล่นลงมาในช่วงเวลาเย็น ออกดอกเกือบตลอดปี แต่จะมีมากในช่วงต้นฤดูฝน
## ลักษณะผล
เป็นกลุ่ม ยาว 6-9 เซนติเมตร ผลย่อยค่อนข้างกลม เส้นผ่าศูนย์กลาง 1 เซนติเมตร ติดผลได้ดี มีหลายเมล็ด เปลือกหุ้มเมล็ดสีแดง เมล็ดแก่ในช่วงฤดูแล้ง 
## การขยายพันธุ์และปลูกเลี้ยง
ขยายพันธุ์ได้ทั้งการเพาะเมล็ด ทาบกิ่ง และการตอนกิ่งแต่นิยมเพาะเมล็ดกันมาก เนื่องจากมีเมล็ดจำนวนมาก หาง่าย และเพาะให้งอกได้ง่ายต้นกล้าที่เพาะจากเมล็ดจะมีลำต้นตรง ระบบรากดี เจริญเติบโตได้อย่างรวดเร็ว มีทรงพุ่มแน่นทึบสวยงาม ต้นที่ปลูกอยู่บนภูเขาหรือในที่สูงจะติดเมล็ดได้ดีกว่าต้นที่ปลูกบนพื้นราบ จำปาชอบดินร่วนระบายน้ำดีเนื่องจากเป็นไม้ที่ไม่ทนต่อภาวะน้ำท่วมขัง ต้องการรับแสงแดดมากเต็มที่ หากต้องการปลูกให้ออกดอกในกระถางควรใช้วิธีทาบกิ่ง
## สรรพคุณ
# ใบ - แก้โรคเส้นประสาทพิการ แก้ป่วงของทารก 
# ดอก - แก้วิงเวียนอ่อนเพลีย หน้ามืดตาลาย บำรุงหัวใจ กระจายโลหิต 
# เปลือกต้น - ฝาดสมาน แก้ไข้ ทำให้เสมหะในลำคอเกิด 
# เปลือกราก - เป็นยาถ่าย ทำให้ประจำเดือนมาปกติ รักษาโรคปวดตามข้อ 
# กระพี้ - ถอนพิษผิดสำแดง 
# เนื้อไม้ - บำรุงโลหิต 
# ราก - ขับโลหิตสตรีที่อยู่ในเรือนไฟให้ตก

## การใช้ประโยชน์
นิยมปลูกเป็นไม้ดอก ไม้ประดับ ประเภทดอกหอมสวยงาม และเป็นไม้ให้ร่มเงาในสนามได้ดีมากต้นหนึ่ง

## ดูเพิ่ม
* จำปี
* จำปูน

## อ้างอิง

## อ่านเพิ่ม
*Fernando, M. Thilina R., et al. "Identifying dormancy class and storage behaviour of champak (Magnolia champaca) seeds, an important tropical timber tree." Journal of the National Science Foundation of Sri Lanka 41.2 (2013): 141-146.

## แหล่งข้อมูลอื่น

* Chittagong University, Bangladesh: ''Michelia champaca'' - detailed information

หมวดหมู่:ไม้ดอกไม้ประดับ
หมวดหมู่:วงศ์จำปี
หมวดหมู่:ไม้ยืนต้น
หมวดหมู่:สมุนไพร
อีชอัตเธอส์เวย์~ทะบิโนะโตะชู~

"**อีชอัตเธอส์เวย์~ทะบิโนะโตะชู~**" () เป็นซิงเกิลที่ 36 ของเอ็กซ์ไซล์ วางจำหน่ายวันที่  9 กุมภาพันธ์ พ.ศ. 2554 ในรูปแบบในรูปแบบแม็กซีซิงเกิล  

เพลง "Each Other’s Way~ทะบิโนะโทะชู~" แต่งโดย ATSUSHI หลังจากซิงเกิล "โมตโตะทสึโยคุ"

เพลง "Each Other’s Way~ทะบิโนะโทะชู~" เป็นเพลงประกอบโฆษณา CHINTAI โดยมี AKIRA เป็นพรีเซนเตอร์

ซิงเกิล "Each Other’s Way~ทะบิโนะโทะชู~" เป็นซิงเกิลแรกในรอบ 3 ปีของเอ็กซ์ไซล์ที่มียอดขายต่ำกว่า 2 แสนแผ่นนับตั้งแต่ซิงเกิล Pure / You're my sunshine เมื่อปี พ.ศ. 2551
## รายชื่อเพลง
# Each Other's Way 〜旅の途中〜
# Each Other's Way 〜旅の途中〜 (Instrumental)
## มิวสิกวิดีโอ
# Each Other's Way 〜旅の途中〜 (Video Clip)
## ชาร์ต
;ชาร์ตออริกอน (ในญี่ปุ่น)

## ข้อมูลเพิ่มเติม
*อีช อัธเธอะส์ เวย์~ทะบิโนะโทะชู~ Special site http://exile.jp/eow/ 

หมวดหมู่:เพลงของเอ็กซ์ไซล์
เฮง สัมริน

**สมเด็จอัครมหาพญาจักรี เฮง สัมริน** (, *ส​มฺเต​จ​อคฺค​มหา​พญา​จกฺรี​ ​เหง สํ​ริ​น​*; เกิด 25 พฤษภาคม ค.ศ. 1934) อดีตผู้นำกัมพูชา เคยดำรงตำแหน่งประธานสภาปฏิวัติประชาชนกัมพูชา ดำรงตำแหน่งผู้นำสาธารณรัฐประชามานิตกัมพูชา และรัฐกัมพูชา ระหว่างปี ค.ศ. 1979 ถึง 1993   อดีตประธานรัฐสภาของกัมพูชา และดำรงตำแหน่งประธานอาวุโสพรรคประชาชนกัมพูชา พรรครัฐบาลกัมพูชาในปัจจุบัน 

สมเด็จอัครมหาพญาจักรี เฮง สัมริน เกิดที่จังหวัดไพรแวง  เคยเป็นทหารสมาชิกขบวนการเขมรแดงภายใต้การนำของพล พต ซึ่งเข้ายึดอำนาจกัมพูชาในปี ค.ศ. 1975 ต่อมาได้แยกตัวออกจากเขมรแดงในปี ค.ศ. 1978 และหลบหนีการกวาดล้างเข้าสู่เวียดนาม  เฮง สัมรินได้ร่วมก่อตั้งแนวร่วมสามัคคีประชาชาติกู้ชาติกัมพูชา (Kampuchea United Front for National Salvation - FUNSK) โดยการสนับสนุนจากเวียดนามและสหภาพโซเวียต  นำกำลังเข้าสู้รบกับเขมรแดง ที่ได้รับการสนับสนุนจากจีนแผ่นดินใหญ่

สมเด็จอัครมหาพญาจักรี เฮง สัมริน ได้ทำการรัฐประหารยึดอำนาจจากรัฐบาลพล พต ในปี ค.ศ. 1979 และจัดตั้งรัฐบาลคอมมิวนิสต์ สถาปนาชื่อประเทศว่า สาธารณรัฐประชาชนกัมพูชา  ต่อมาเมื่อฮุน เซน ได้ดำรงตำแหน่งนายกรัฐมนตรีกัมพูชา ในปี ค.ศ. 1985 พร้อมกับการถอนกำลังสนับสนุนจากเวียดนาม ทำให้อิทธิพลของเฮง สัมรินลดน้อยลง

เมื่อกัมพูชาเปลี่ยนแปลงไปสู่ระบอบราชาธิปไตยภายใต้รัฐธรรมนูญอีกครั้งในปี ค.ศ. 1993 พระบาทสมเด็จพระนโรดม สีหนุ ได้พระราชทานบรรดาศักดิ์ขุนนางชั้นสมเด็จ สถาปนาเฮง สัมริน ขึ้นเป็น "สมเด็จอัครมหาพญาจักรี เฮง สัมริน" พร้อมกับเจีย ซีม  และได้รับพระราชทานเลือนยศทหารจากพระบาทสมเด็จพระบรมนาถนโรดม สีหมุนี ให้เป็นพลเอกอาวุโส พร้อมกับฮุน เซน และเจีย ซีมเมื่อปี ค.ศ. 2009

## อ้างอิง

หมวดหมู่:ประมุขแห่งรัฐกัมพูชา
หมวดหมู่:นักการเมืองกัมพูชา
หมวดหมู่:นายพลชาวกัมพูชา
หมวดหมู่:บุคคลจากจังหวัดไพรแวง
หมวดหมู่:ขุนนางกัมพูชา
หมวดหมู่:ซัมเด็จ